खत्रियों की बेरी में कार पलटी, 5 घायल
धोरीमन्ना | थानाक्षेत्र के राष्ट्रीय राजमार्ग 15 पर खत्रियों की बेरी सरहद पर एक बेकाबू कार के पलटने से 5 लोग गंभीर घायल हो गए। प्राप्त जानकारी के अनुसार गुजरात के पाटन निवासी रामदेवरा के दर्शन कर लौट रहे थे। सोमवार शाम खत्रियों की बेरी के पास निर्माणाधीन हाईवे पर अचानक अनियंत्रित होकर कार पलट गई। जिससे उसमें सवार जयंती भाई, जालाभाई, कानजीभाई, भगवानभाई अभिताभ सभी पाटन निवासी घायल हो गए। सूचना मिलने पर 108 एंबुलेंस से धोरीमन्ना अस्पताल लाया गया, जहां से प्राथमिक उपचार के बाद गंभीर घायल होने के कारण सांचौर रेफर किया गया।
hin_Deva hin_Deva